CELEX: 62015FA0002
Language: el
Date: 2016-03-17 00:00:00
Title: Υπόθεση F-2/15: Απόφαση του Δικαστηρίου Δημόσιας Διοίκησης (δεύτερο τμήμα) της 17ης Μαρτίου 2016 — Pasqualetti κατά Επιτροπής (Υπαλληλική υπόθεση — Έκτακτος υπάλληλος που προσελήφθη από την ΕΥΕΔ — Αποζημίωση πρώτης εγκαταστάσεως — Ημερήσια αποζημίωση — Τόπος καταγωγής — Τόπος προελεύσεως — Αλλαγή κατοικίας — Προσφυγή ακυρώσεως — Αγωγή αποζημιώσεως — Πλήρης δικαιοδοσία)

2.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/55
            
         Απόφαση του Δικαστηρίου Δημόσιας Διοίκησης (δεύτερο τμήμα) της 17ης Μαρτίου 2016 — Pasqualetti κατά Επιτροπής
   (Υπόθεση F-2/15) (1)
   
   ((Υπαλληλική υπόθεση - Έκτακτος υπάλληλος που προσελήφθη από την ΕΥΕΔ - Αποζημίωση πρώτης εγκαταστάσεως - Ημερήσια αποζημίωση - Τόπος καταγωγής - Τόπος προελεύσεως - Αλλαγή κατοικίας - Προσφυγή ακυρώσεως - Αγωγή αποζημιώσεως - Πλήρης δικαιοδοσία))
   (2016/C 156/76)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Gergö Pasqualetti (Βρυξέλλες, Βέλγιο) (εκπρόσωπος: A. Véghely, δικηγόρος)
   
      Καθής: Ευρωπαϊκή Επιτροπή (εκπρόσωποι: αρχικά J. Currall και T. S. Bohr, στη συνέχεια T. S. Bohr)
   
      Αντικείμενο
   
   Αίτημα ακυρώσεως της αποφάσεως περί μη καταβολής αποζημιώσεως πρώτης εγκαταστάσεως και ημερήσιας αποζημιώσεως στον προσφεύγοντα και αίτημα να υποχρεωθεί η Επιτροπή να του καταβάλει εντόκως τα εν λόγω επιδόματα.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την από 4 Μαρτίου 2014 απόφαση της Ευρωπαϊκής Επιτροπής με την οποία η Επιτροπή αρνήθηκε να καταβάλει στον G. Pasqualetti την αποζημίωση εγκαταστάσεως και την ημερήσια αποζημίωση του άρθρου 5, παράγραφος 1, και του άρθρου 10, παράγραφος 1, του παραρτήματος VII Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
            
         
               2)
            
            
               Η Ευρωπαϊκή Επιτροπή υποχρεούται να καταβάλει στον G. Pasqualetti, σύμφωνα με τους ισχύοντες κανόνες του ΚΥΚ, τα ποσά που αναφέρονται στο σημείο 1 του διατακτικού, πλέον τόκων υπερημερίας, από την ημερομηνία κατά την οποία έγιναν απαιτητά έως την πλήρη εξόφλησή τους, με το επιτόκιο της Ευρωπαϊκής Κεντρικής Τράπεζας για τις βασικές πράξεις αναχρηματοδοτήσεως που ίσχυσε κατά το σχετικό χρονικό διάστημα, προσαυξημένο κατά δύο μονάδες.
            
         
               3)
            
            
               Η Ευρωπαϊκή Επιτροπή φέρει τα δικαστικά της έξοδα και καταδικάζεται στα δικαστικά έξοδα του G. Pasqualetti.
            
         
      (1)  EE C 96 της 23.3.2015, σ. 25.